****

**झिमरुक गाउँपालिका**

**झिमरुक गाउँपालिकाको विनियोजन ऐन,२०७८**

**प्रमाणीकरण मिति :- २०७८/०३/२०**

 **झिमरुक गाउँपालिका**

**गाउँ कार्यपालिकाको कार्यालय**

**भ्यागुते, प्यूठान**

**लुम्बिनी प्रदेश,नेपाल**

**झिमरुक गाउँपालिकाको आर्थिक बर्ष २०७८/0७९ को सेवा र कार्यहरूको लागि स्थानीय सञ्चित कोषबाट केही रकम खर्च गर्ने र विनियोजन गर्ने सम्बन्धमा व्यवस्था गर्न बनेको ऐन,**

 सभामा प्रस्तुत मिति : २०७8/०३/09

 सभामा स्वीकृत मिति : २०७8/०३/१७

**प्रस्तावना :**झिमरुक गाउँपालिकाको आर्थिक वर्ष २०७8/0७9 को सेवा र कार्यहरूको लागि सञ्चित कोषबाट केही रकम खर्च गर्ने अधिकार दिन र सो रकम विनियोजन गर्न वाञ्छनीय भएकोले, नेपालको संविधानको धारा २२९ को उपधारा (२) बमोजिम झिमरुक गाउँपालिकाको गाउँ सभाले यो ऐन बनाएको छ ।

१. **संक्षिप्त नाम र प्रारम्भ:**(१)यस ऐनको नाम “झिमरुक गाउँपालिकाको विनियोजन ऐन, २०७8” रहेको छ।
(२) यो ऐन तुरुन्त प्रारम्भ हुनेछ ।

**२.** **आर्थिक वर्ष २०७8/०७9 को निमित्त सञ्चित कोषबाट रकम खर्च गर्ने अधिकार :**(१)आर्थिक वर्ष २०७8/0७9 को निमित्त गाउँ कार्यपालिका, वडा समिति, विषयगत शाखाले गर्ने सेवा र कार्यहरुका निमित्त अनुसूची (१) मा उल्लिखित चालु खर्च, पुँजीगत खर्च र वित्तीय व्यवस्थाको रकम समेत गरी जम्मा रकम 47,22,31,802.०० (अक्षेरुपी सटलीस करोड वाइस लाख एकतिस हजार आठ सय दुई) मात्रमा नबढाई निर्दिष्ट गरिए बमोजिम सञ्चित कोषबाट खर्च गर्न सकिने छ ।

३ . **विनियोजन :**(१) यस ऐनद्धारा सञ्चित कोषबाट खर्च गर्न अधिकार दिइएको रकम आर्थिक वर्ष २०७८/0७9 को निमित्त झिमरुक गाउँपालिका, प्यूठानको गाउँ कार्यपालिका, वडा समिति र विषयगत शाखाले गर्ने सेवा र कार्यहरुको निमित्त विनियोजन गरिने छ ।

**(२)** उपदफा (१) मा जुनसुकै कुरा लेखिएको भए तापनि कार्यपालिका, वडा समिति र विषयगत शाखाले गर्ने सेवा र कार्यहरुको निमित्त विनियोजन गरेको रकम मध्ये कुनैमा बचत हुने र कुनैमा अपुग हुने देखिन आएमा गाउँ कार्यपालिकाले बचत हुने शीर्षकबाट अपुग हुने शीर्षकमा रकम सार्न सक्ने छ । यसरी रकम सार्दा एक शीर्षकबाट सो शीर्षकको जम्मा रकमको १० प्रतिशतमा नबढ्ने गरी कुनै एक वा एक भन्दा बढी शीर्षकहरुबाट अर्को एक वा एक भन्दा बढी शीर्षकहरुमा रकम सार्न तथा निकासा र खर्च जनाउन सकिने छ । पूँजीगत खर्च र वित्तीय व्यवस्थातर्फ विनियोजित रकम साँवा भुक्तानी खर्च र व्याज भुक्तानी खर्च शीर्षकमा बाहेक अन्य चालु खर्च शीर्षकतर्फ सार्न र वित्तीय व्यवस्था अन्तर्गत साँवा भुक्तानी खर्चतर्फ विनियोजित रकम ब्याज भुक्तानी खर्च शीर्षकमा बाहेक अन्यत्र सार्न सकिने छैन । तर चालु तथा पूँजीगत खर्च र वित्तीय व्यवस्थाको खर्च व्यहोर्न एक स्रोतबाट अर्को स्रोतमा रकम सार्न सकिने छ ।

**(३)** उपदफा (२) मा जुनसुकै कुरा लेखिएको भए तापनि एक शीर्षकबाट सो शीर्षकको जम्मा स्वीकृत रकमको १० प्रतिशत भन्दा बढ्ने गरी कुनै एक वा एक भन्दा बढी शीर्षकहरुमा रकम सार्न परेमा गाउँ सभाको स्वीकृति लिनु पर्ने छ ।

**अनुसूची १**

**( दफा २ सँग सम्वन्धित)**

**नेपालको संविधानको धारा २२९ (२) बमोजिम**

**संञ्चित कोषबाट विनियोजन हुने रकम**

 **रु. हजारमा**

|  |  |  |  |  |  |  |
| --- | --- | --- | --- | --- | --- | --- |
| क्र.स. | अनुदान संख्या | शीर्षकको नाम | चालु खर्च | पूँजीगत खर्च | वित्तीय व्यवस्था | जम्मा |
| १ |  | ३ | ४ | ५ | ६ | ७ |
| १ |  | गाउँपालिका | 127688.802 | 76530.000 |  | 204218.802 |
| 2 |  | वडा समिति | 7643.000 | 13697.000 |  | 21340.000 |
| 3 |  | ljifout zfvfx? | 226363.000 | 20310.000 |  | 246673.000 |
| 4 |  | ऋणको सावा व्याज भुक्तानी |  |  |  |  |
| ५ |  | लगानी (शेयर/ऋण) |  |  |  |  |
|  |  | जम्मा | 361694.802 | 110537.000 |  | 472231.802 |

झिमरुक गाउँसभाको बैठकबाट मिति २०७८/०३/१७ गते पारित यो ऐन स्थानीय सरकार संचालन ऐन, २०७४ को दफा १९ को उपदफा ८ बमोजिम प्रमाणित गर्दछु ।

 (तिलक बहादुर जि.सी.)

मिति:- २०७७/०३/२० अध्यक्ष